tomron87/hebrew-wikipedia-sentences-corpus huggingface dataset:
אפשר לנתח ולנהל את הצריכה של סחורות ושל שירותים בכל הרמות: החל בסגנון החיים ובהרגלי הקנייה של הפרט, דרך דרישות המשאבים של סחורות ושל שירותים ספציפיים ודרך השפעות של מגזרים כלכליים, ועד לכלכלות של מדינות ולכלכלה העולמית.
ברמות השונות ובהקשרים השונים, מקשר ניתוח הדפוסים של הצריכה בין ניצול המשאבים לבין ההשפעות הסביבתיות, החברתיות והכלכליות שלו.
רעיונות כגון אנרגיה גלומה – סך כל האנרגיה הדרושה לייצור מוצר, לשיווקו ולסילוקו, זלילת משאבים ויעילות משאבים, הם כלים חשובים להבנת השפעותיה של הצריכה.
צריכה מוגברת ולא מקיימת יוצרת פסולת רבה.
ניתן לטפל בפסולת זו במספר דרכים, אך הן אינן שוות ערך.
מִדרג הפסולת מתאר את סדר העדיפות הרצוי בטיפול בפסולת.
שש הרמות מהטובה ביותר להכי פחות טובה הן: מניעה, צמצום, שימוש חוזר, מיחזור, הפקת אנרגיה וסילוק/הטמנה.
במניעה, הכוונה היא להימנע ככל הניתן מצריכה.
גישה זו מיוצגת על־ידי תנועות אנטי-צרכנות המנסות לצמצם את הצריכה האנושית, לדוגמה דרך פרויקטים כמו יום ללא קניות, יום חופשי ממכוניות, או סגנון חיים כמו פריגניזם.
צמצום מתייחס להפחתת הצריכה, למשל בדרך של צריכה שיתופית או חיים פשוטים.
שימוש חוזר של חפצים נעשה בדרך־כלל בחנויות יד שנייה או אתרי יד שנייה (יד 2).
שימוש חוזר של מים יכול להיות בשימוש במים אפורים.
מיחזור נחשב לאחת השיטות הפחות מועילות לטיפול בפסולת, ואחריו הפקת אנרגיה והטמנה.
נהוג לתאר קיימות במונחים של מדע ושל סביבה, אבל ביצוע השינוי הוא אתגר סביבתי הכורך בתוכו, בין השאר, משפט בינלאומי ולאומי, תכנון עירוני ותחבורה, סגנון חיים וצרכנות אתית.
אמנם כל אדם יכול להקטין את הנזק הסביבתי, אבל השינויים הנדרשים כדי להקטין את הצריכה של האנושות כולה עד לגודל בר קיימא, הם נרחבים הרבה יותר וצריכים לקרות בכל הרמות וההקשרים החברתיים.
הפרעות חברתיות כגון מלחמה, פשע ושחיתות, מסיטים משאבים מהתחומים שבהם הם הכי נדרשים, פוגעים ביכולתן של חברות לתכנן את העתיד, ומסכנים את רווחת הציבור באופן כללי.
אסטרטגיות בתחומים שונים מכוונות להשגת חברה מקיימת יותר, והן כוללות חינוך משופר והעצמה פוליטית של נשים, במיוחד במדינות המתפתחות; יתר תשומת לב לצדק חברתי, ובמיוחד בין עניים ועשירים בתוך כל מדינה ובין המדינות; וצדק בין-דורי.
דלדול של משאבי הטבע, ומים מתוקים בכללם, עלול להוביל למלחמות על המשאבים.
היבט זה של הקיימות מדגיש את הצורך בהסכמים בינלאומיים לניהול משאבים חוצי גבולות, כגון אקוויפרים ונהרות, ולהגנה על מערכות עולמיות, כמו האוקיינוסים והאטמוספירה.
מוריי בוקצ'ין טען כי הרעיון שבני האדם הם שליטי הטבע משותף לכל החברות ההיררכיות.
הוא אמר שהקפיטליזם ויחסי השוק, אם לא מרסנים אותם, מסוגלים לדרדר את כדור הארץ כולו למעמד של משאב ותו לא.
הטבע איננו אלא סחורה: "השוק חומס את רוח האדם, ההון - את כדור הארץ."
בוקצ'ין קבע שרוב הפעילויות שצורכות אנרגיה והורסות את הסביבה הן חסרות היגיון, כי הן תורמות רק מעט לאיכות החיים ולרווחה.
את המפתח לפתרון הוא ראה בהבנה של התהליכים ההופכים חברה אורגנית לחברה היררכית ושל מנגנוני העבודה הנותנים לגיטימציה להיררכיה ואף יוצרים אותה.
בוקצ'ין ייסד את תחום האקולוגיה החברתית.
תחום זה מבוסס על האמונה שכל הבעיות האקולוגיות שהאנושות סובלת מהן היום אינן אלא סימפטום, והן נובעות מליקויים בתפקוד החברתי.
שלא כמו רוב החוקרים, המאמינים שכל בעיותינו ייפתרו אם ניישם המלצות של מחקרים בפיזיקה, בביולוגיה, בכלכלה וכדומה, בוקצ'ין טוען שהבעיות ייפתרו רק אם נבין את התהליכים החברתיים הנסתרים ונתערב בהם תוך החלת העקרונות והשיטות של מדעי החברה.
פילוסופיית האקולוגיה העמוקה מגבשת עקרונות למען רווחתם של כל המינים החיים על פני האדמה ולטובת העושר והמגוון שלהם.
אלה יתאפשרו רק אם אוכלוסיית בני האדם תצטמצם באופן משמעותי ויושם קץ להתערבות האנושית בעולם הלא-אנושי.
כדי להגיע לכך, דוגלים אנשי האקולוגיה העמוקה במבנים כלכליים, טכנולוגיים ואידאולוגיים בסיסיים המשפרים את איכות החיים ולא את רמת החיים.
המאמצים להפחתת הפליטה של גזי החממה נעשים ברמות שונות: ברמת המעקב אחר תנועת הפחמן במחזור הפחמן
בשימוש מסחרי באנרגיה מתחדשת, בפיתוח טכנולוגיות ומערכות תחבורה חסכוניות יותר באנרגיה, ובניסיונות של אנשים פרטיים לנהל אורח חיים "מאוזן מבחינה פחמנית" ולקחת בחשבון את דלק המאובנים הגלום במוצרים ובשירותים שהם צורכים.
לפי הגדרתה של האגודה האמריקאית לבריאות הציבור (APHA), מערכת מזון בת קיימא היא "מערכת המספקת מזון בריא בהתאם לצרכים בהווה, ובה בעת שומרת על שלומן של המערכות האקולוגיות שיספקו מזון לדורות הבאים, תוך מזעור הנזק לסביבה.
מערכת מזון בת קיימא גם מעודדת ייצור ותשתיות הפצה מקומיים, ומבטיחה תזונה בריאה במחיר שווה לכל נפש.
ההשפעה שיש לתפריטים שונים על הסביבה תלויה בגורמים רבים, כגון היחס בין כמויות המזון מהחי ומהצומח או שיטת ייצור המזון.
ארגון הבריאות העולמי פרסם מסמך "אסטרטגיה עולמית לתזונה, פעילות גופנית ובריאות" ובשנת 2004 הוא אומץ בידי מליאת הארגון.
המסמך ממליץ על דיאטה ים תיכונית, המזוהה עם בריאות ואריכות ימים.
הדיאטה עשירה בפירות ובירקות, דלה בבשר, בתוספות סוכר ובחומצות שומן רווי ומופחתת מלח.
באזור הים התיכון, המקור המסורתי לשומן הוא שמן הזית העשיר בחומצת שומן חד-בלתי-רוויה.
גם התפריט היפני הבריא המבוסס על אורז הוא עשיר בפחמימות ודל בשומן.
שני התפריטים דלים בבשר ובשומן רווי ועשירים בקטניות ובירקות אחרים; שניהם מקושרים עם תחלואה נמוכה ועם פגיעה סביבתית קטנה.
המזון הכרחי לקיום, והאכלתם של יותר משישה מיליארד בני אדם גובה מחיר כבד מכדור הארץ.
לצורך זה משועבדים כ-38% משטחי האדמה בעולם וכ-20% מהייצור הראשוני נטו.
על אלה נוספות הפעילויות זוללות המשאבים של החקלאות התעשייתית, החל ממי ההשקיה, הדשנים וחומרי ההדברה הדרושים לגידולים, ועד למשאבים הדרושים לאריזת המזון, הובלתו (התחבורה היא מרכיב חשוב במסחר העולמי היום) ומכירתו.
ברמה העולמית, החקלאות בת הקיימא והחקלאות האורגנית הן המענה לפגיעה של העסקים החקלאיים בסביבה.
ברמה המקומית פועלות תנועות שונות למען ייצור מזון מקומי, ניצול טוב יותר של שטחים עירוניים ריקים וגינות פרטיות, לרבות פרמקלצ'ר, הורטיקולטורה עירונית, מזון מקומי, מזון איטי, גינון בר קיימא וגינון אורגני.
מוסדות חינוך רבים משקיעים בלימודי קיימות ואיכות הסביבה.
כבר מגיל ינקות ילדים לומדים על הטבע, איכות הסביבה ומחזור.
בנוסף, מתקיימים בבתי ספר שונים ברחבי הארץ, כחלק מהתוכנית הלימודית, סיורים מיוחדים וימי התנדבות בנושא הקיימות.
רחל עברון פונה בגישה דתית במאמרה "חינוך לקיימות: בין שמירת מצוות לשמירת טבע" מציעה למובילי החינוך להכיר בחשיבותו של החינוך הסביבתי, שעיקרו ללמד על מנת לקיים – לקיים את עולמו של הקב"ה.
במספר מוסדות להשכלה גבוהה נפתחו מסלולי לימוד אקדמיים לתואר בקיימות, כגון בית הספר ללימודי קיימות ומדעי הסביבה של המרכז הבינתחומי הרצליה, המכון לחינוך לקיימות שבמכללת דוד ילין ועוד.
החינוך והעלאת המועדות החברתית לנושא הקיימות נובעים מתפיסת העולם הטוענת שככל שאנשים רבים יותר ייחשפו לתחום, כך תצליח החברה האנושית לשמור על כדור הארץ למען הדורות הבאים.
האו"ם הכיר בחשיבותו של החינוך לעניין, והכריז על העשור שבין 2005 ו-2014 כעשור של החינוך לפיתוח בר-קיימא במטרה "לעודד את כולנו לאמץ התנהגויות חדשות שיבטיחו את עתידנו".
קיימות מתבטאת גם במסגרת המגורים של האדם.
ערים בנות קיימא הן ערים המתוכננות לפי עקרונות של קיימות.
אחת הגישות לאורח חיים בר קיימא, המיושמת בכפרים האקולוגיים, למשל, חותרת ליצירה של קהילות עצמאיות החיות בפשטות ומספקות את צורכי עצמן, בדגש על צורכי המזון.
מכיוונה של תנועת העירוניות המתחדשת מגיעות גישות אחרות, והן מצליחות לצמצם את הנזקים הסביבתיים באמצעות שינויים בסביבה הבנויה היוצרים ערים בנות קיימא ותחבורה בת קיימא.
תושבי שכונות עירוניות קומפקטיות נוסעים פחות ומזיקים פחות לסביבה על פני קשת של מדדים, בהשוואה לתושבי הפרוורים.
בסופו של דבר, מידת ההתקדמות של בני האדם לקראת קיימות תהיה תלויה בקיומן של תנועות חברתיות בקנה מידה גדול שישפיעו הן על הבחירות שיעשו הקהילות והן על הסביבה הבנויה.
קיימות מקומית עשויה להיות תנועה כזו, בזכות כוחו של השלטון המקומי לעצב מציאות פיזית, כלכלית וחברתית, ולהוביל תהליכים של שינוי תודעתי והתנהגותי.
קיימים ארגונים רבים המקדמים את הקיימות בעולם.
אחד הארגונים המובילים הוא האו"ם אשר יצר תוכנית סביבתית וקבע יעדים לפיתוח בר קיימא.
בין השאר כוללים יעדים אלה קידום חקלאות בת קיימא, שוויון בין המינים, הבטחת חינוך לכול, ניהול בר קיימא של מים, ושימוש בר קיימא במשאבי הים.
לישראל קיימים משאבי טבע כמו דגה, גז טבעי, פצלי שמן ומשאבי מים.
חלק ממשאבי הטבע, כמו מינרלים בקרקע, מנוצלים באופן לא חוקי.
קיימים גם מפגעים סביבתיים כמו זיהום האוויר באזור חיפה.
בישראל קיימים ארגונים רבים להגנת הסביבה.
חלק ניכר מארגונים אלה פועלים תחת ארגון הגג "חיים וסביבה".
ארגונים בולטים הם המרד בהכחדה, מגמה ירוקה ושומרי הבית.
קיים גם אתר ויקי ייעודי לנושאי קיימות וסביבה בשם אקו-ויקי.
בישראל התפתחה בשנים האחרונות פעילות ענפה בנושא של אופנה בת־קיימא ושימוש חוזר בבגדים.
קיימן ממושקף הקרוי גם קיימן תניני (שם מדעי: Caiman crocodilus) הוא מין קיימן ממשפחת האליגטוריים, הנפוץ באזורים נרחבים במרכז אמריקה ובדרום אמריקה.
בתי הגידול הטיפוסיים בהם הוא חי הם אחו לח ונמוך וסביבות של נהרות.
הוא יכול לחיות במים מתוקים, כמו גם במים מלוחים.
יכולת הסתגלות זו הפכה אותו לתנינאי הנפוץ ביותר.
אורכו של זכר טיפוסי נע בין שניים לשניים וחצי מטרים.
הנקבות קצרות יותר, ואורכן הממוצע הוא 1.4 מטר.
שמו של המין נובע מקיומה של בליטה בין עיניו, המשווה לעיניו מראה כאילו מונחים על עיניו זוג משקפיים.
חוטמו של הקיימן הממושקף רחב יחסית.
צבעו נע בין אפור לחום-זית.
הקיימן הממושקף נפוץ באזורים נרחבים בדרום אמריקה.
הוא גמיש בנוגע לבבתי הגידול בהם הוא חי, וכך הוא יכול לחיות באגמים, נהרות, ביצות ואפילו במקורות מים מלאכותיים שיצר האדם, כמו מקווי מים מלאכותיים ותעלות בצדי דרכים.
הקיימן הממושקף בונה את הקן מאדמה ומצמחייה, ובה הוא מטיל עד 40 ביצים.
הקנים ממוקמים לרוב בין צמחים הקרובים לחוף, אולם לפעמים הם נמצאים בסבכי עשב או באזורים פתוחים.
לנקבה חוש אימהי מגונן במיוחד.
הן מגדלות את התנינים הצעירים ביחד, כאשר נקבה אחת מטפלת בצאצאיה ובצאצאי תנינים אחרים.
הקיימנים הממושקפים הצעירים ניזונים בעצמם מחסרי חוליות כמו חרקים ושבלולים, שמהווים חלק גדול גם בהמשך התפתחותם.
תנינים גדולים יותר ניזונים מדגים, דו-חיים, זוחלים ועופות מים.
התנינים הבוגרים מסוגלים לטרוף יונקים כמו חזירי בר וכדומה.
הקיימן הממושקף הוא טורף סתגלני, דבר שתרם לשגשוגו באזורים נרחבים.
הוא אינו מזיק לבני-אדם אך עלול לנשוך אם מטרידים אותו.
קיימוּת מקומית היא יישום של ערכי הקיימות ופיתוח בר קיימא ברמה המקומית, כלומר רמת השכונה, קהילה, היישוב או הרשות.
רשויות וקהילות "מקיימות" הן כאלה שבהן רמת החיים של התושבים מבוססת על כיבוד גבולות יכולת הנתינה וההתחדשות של הטבע, על צדק חברתי, על כלכלה בת-קיימא, על דאגה לבריאות והקפדה על איכות הקרקע, האוויר והמים.
קיימוּת מקומית קודמה באלפי קהילות ויישובים בעולם, במיוחד מאז אימוץ מסמך אג'נדה 21 בוועידת ריו ב-1992. קיימוּת מקומית היא הביטוי בפועל של עקרונות אג'נדה 21 ברמה המקומית.
בישראל מקודם נושא הקיימוּת המקומית מאז תחילת שנות ה-2000 על ידי מרכז השל לחשיבה ומנהיגות סביבתית והמשרד להגנת הסביבה.
ב-2006 חברו שני גורמים אלו לגורמים אחרים, והקימו את המרכז לקיימות מקומית.
קיימן רחב-חרטום (שם מדעי: Caiman latirostris) הוא מין קיימן ממשפחת האליגטוריים שנפוץ באזורים באמריקה הדרומית.
בתי הגידול הטיפוסיים שלו הם ביצות ומנגרובות.
המאפיין הפיזי הבולט שלו הוא החרטום הרחב שלו, שממנו נגזר שמו.
צבעם של מרבית הקיימנים רחבי-החרטום הוא ירוק זית, כאשר גון הצבע יכול להשתנות בהתאם לאקלים הספציפי במקום החיות שלו.
הוא ניזון בעיקר מחסרי חוליות קטנים, וביכולתו למחוץ קליפות על מנת לאכול צבים ושבלולים.
הסכנות המרכזיות הנשקפות למין הן ציד בלתי חוקי ואובדן של בתי גידול.
אורכן של מרבית הנקבות אינו עולה על שני מטרים, ושל מרבית הזכרים אינו עולה של שלושה מטרים.
גודלו המרבי של הקיימן רחב-החרטום הוא שלושה וחצי מטרים.
הוא צבוע בצבעי חום-זית ואפור, לרוב במידה שווה.
חוטמם של הקיימנים רחבי-החרטום קצר ורחב למדי, ומכאן שמם.
את הקיימנים רחבי-החרטום ניתן למצוא בעיקר במקווי מים מתוקים גדולים, אולם ניתן למצואם גם באגמים, נהרות ומנגרובות.
תחום תפוצתו כולל את החוף המזרחי של אמריקה הדרומית וכן אזורים הנמצאים פנימה יותר בתוך היבשת .
הקיימנים רחבי-החרטום בונים את קיניהם מאדמה ומצמחייה, ובה הם מטילים בין 30 ל-60 ביצים בכל פעם.
הקיימנים הצעירים ניזונים בעיקר מחרקים ושבלולים.
ככל שהם מתבגרים, תזונתם נעשית מורכבת יותר ויותר מבעלי חיים גדולים יותר, וכך כשהם בוגרים הם ניזונים גם מסרטנים, דגים, עופות ויונקים.
קיימן ז'קרה (שם מדעי: Caiman yacare), מין קיימן ממשפחת האליגטוריים.
בעבר סווג כתת-מין של הקיימן הממושקף (Caiman crocodilus yacare), אולם כיום הוא נחשב למין נפרד.
נפוץ במרכזה של דרום אמריקה, כולל צפון ארגנטינה, דרום בוליביה, דרום מערב ברזיל ובנהרות פרגוואי.
צבע גבו של קיימן הז'קרה הוא ירוק זית, ובטנו מעט בהירה יותר - גוני ירוק-צהוב.
אורכו הממוצע שני מטרים, וקיימן הז'קרה הארוך ביותר שתועד היה באורך של 2.7 מטר.
משקלו הממוצע הוא כ-60 קילוגרמים.
קיימן הז'קרה חי במים מתוקים, והוא יוצא מהם רק לעיתים רחוקות, בדרך-כלל רק במקרים בהם היובש מאלץ אותו להתפלש בבוץ.
במשך היום הוא צף על פני המים, והוא פעיל לרוב בשעות הלילה.
קיימני ז'קרה בוגרים ניזונים מדגים, מזוחלים אחרים, מדו-חיים ומעופות מים.
תוחלת חייו של קיימן הז'קרה היא 60 שנים, אך הוא יכול להאריך גם מעבר לכך.
במשך החורף צמים קיימני ז'קרה לעיתים קרובות במשך כחודש ומחצה עד חודשיים, אבל אחר כך שבים לזלול במרץ רב.
בעבר ניצוד קיימן הז'קרה בשל עורו, אולם לאחרונה אוכלוסייתו גדלה משמעותית, בעיקר בשל ריבוי במקומות מוגנים באזורו.
קיימן הז'קרה, על כל תת-מיניו, נפוץ באזורים במרכז אמריקה ובדרומה.
הגבול הצפוני של תפוצתו נמצא במקסיקו, והגבול הדרומי נמצא בצפון ארגנטינה.
הם מיישבים אזורים בעלי אקלים טרופי וסובטרופי, ובמיוחד נהרות שזרימתם מתונה, הקרקע שלהם בוצית והצמחייה בהם חזקה.
בנוסף, ניתן למצוא את קיימני הז'קרה באגמים, שלוליות, ולעיתים אף במים מלוחים מעט.
נקבות קיימן הז'קרה מגיעות לבגרות מינית בהגיען לאורך של 1.20 עד 1.50 מטרים, והזכרים מגיעים לכך בהגיעם לאורך של 1.60 מ' לערך.
בכל פעם מטילה הנקבה בקן בין 14 ל-40 ביצים.
הקן מורכב מצמחים מרקיבים ומאדמה.
לעיתים מספר נקבות חולקות את אותו הקן ומגינות עליו ביחד מפני אויבים.
תקופת הדגירה אורכת בין 85 ל-90 ימים.
זמן קצר לפני הבקיעה האם מסייעת לקיימנים הקטנים לבקוע מהביצה.
צבעו של קיימן ז'קרה צעיר נע בין צהוב לחום, ועל עורו ניתן להבחין בפסים רוחביים וכהים.
גם לאחר בקיעתם ממשיכים הגוזלים להיות בסמוך לאימם שממשיכה להגן עליהם.
עם זאת, קיימני ז'קרה צעירים רבים נופלים קורבן לנחשים וללטאות ממשפחת הטגואיים (Teiidae).
בצעירותם הם ניזונים בעיקר מחרקים, מרכיכות, מסרטנים ואף דגים קטנים.
הם מגיעים לגודל של קיימן בוגר לאחר חמש שנים לערך.
קיימן איירווייז היא חברת תעופה שבסיסה בגראנד קיימן, איי קיימן, והיא חברת התעופה הלאומית של איי קיימן.
היא מפעילה בעיקר מטוסי נוסעים ליעדים מקומיים ובינלאומיים, עם אפשרות לשירותי מטען לכל יעד ושירות טיסות צ'רטר מוגבל.
בסיס החברה נמצא בנמל התעופה הבינלאומי אואן רוברטס, גראנד קיימן.
קמע החברה הוא סיר טרטל, הנמצא ליד הלוגו.
החברה הוקמה ביולי 1968 כדי להחליף את קיימן בראק איירוויז, והולאמה בשנת 1977. החברה הפעילה טיסות אזוריות משדה התעופה הבינלאומי אואן רוברטס בג'ורג' טאון, גראנד קיימן לשדה התעופה הבינלאומי ג'ררד סמית' בקיימן בראק.
החברה הפעילה בתחילה מטוסי DC-3. טיסות בינלאומיות החלו בשנות ה-70, עם מטוס DC-6 אחד מושכר למיאמי.
החברה רכשה את מטוס הסילון הראשון שלה, BAC One-Eleven, ב-1976, והתחילה לטוס ליעדים שונים בארצות הברית.
חברת התעופה שדרגה לבואינג 727 ב-1982, והגדילה עוד יותר את היכולות האזוריות והבינלאומיות.
מטוסים אלה הוחלפו בסופו של דבר על ידי מטוסי בואינג 737-200. חברת התעופה נאבקה במהלך שנות ה-90 המוקדמות, אך למרות זאת סיוע כלכלי מהממשלה, ארגון מחדש, צי חדש ויעדים חדשים כמו בוסטון, שיקגו, פורט לודרדייל והוואנה עזרו לחברה להתמודד עם הקשיים הכלכליים.
כלי טיס בצי בהזמנה נוסעים הערות J Y סה"כבואינג 737-3003—8114122יצאו משירות עד 2020בואינג 737-8001—12150162 בואינג 737-8MAX1316144160דה הבילנד קנדה דאש 6 טווין אוטר2——1515מופעלים על ידי קיימן איירוויז אקספרססאאב 340B Plus2——3434מופעלים על ידי קיימן איירוויז אקספרססה"כ93
קיימברידג' היא עיר הסמוכה לבוסטון במדינת מסצ'וסטס שבארצות הברית.
העיר נקראת על שמה של קיימברידג' שבבריטניה.
היא מרכז אקדמי חשוב, בעיקר בזכות שתיים מן האוניברסיטאות הטובות בעולם השוכנות בה: אוניברסיטת הרווארד והמכון הטכנולוגי של מסצ'וסטס (MIT).
נכון לשנת 2013 מתגוררים בעיר 107 אלף תושבים, ולפיכך היא העיר החמישית בגודלה מבחינת אוכלוסייה במדינת מסצ'וסטס.
כמו כן, צפיפות האוכלוסין היא 6,443 נפש/קמ"ר ולכן היא העיר ה-26 במידת צפיפותה בארצות הברית.
קיימברידג' גובלת בעיר בוסטון מדרום, בערים סומרוויל וארלינגטון מצפון ובווטרטאון ובלמונט ממערב.
נהר הצ'ארלס מפריד בינה לבין בוסטון השכנה.
בעיר מרכז המסחר והבילויים הגדול "הרווארד סקוור", שהתפתח סביב קמפוס אוניברסיטת הרווארד.
במקור הוקמה כניו טאון בשנת 1630 על ידי חברת מפרץ מסצ'וסטס, והיא אורגנה כעיירה בשנת 1636 כשהפכה לאתר של מכללת הרווארד, והפכה למושב מחוז בשנת 1643. החלק הישן של קיימברידג' (סביב כיכר הרווארד) נחשב כסמל לתרבות והיסטוריה אמריקאית.
שם נפגשו הסינודים הכלליים של הכנסיות בניו אינגלנד ב־1637 וב־1647 כדי ליישב נקודות מחלוקת.
עם פרוץ המהפכה האמריקאית, הצבא האמריקני חנה באזור שכיום קיימברידג', שם קיבל ג'ורג' וושינגטון את מנהיגות הכוחות היבשתיים ב-3 ביולי 1775. האמנה החוקתית הראשונה של מסצ'וסטס נחקקה בקיימברידג' בשנים 1779–1780. הפיתוח התעשייתי המוקדם היה איטי.
סטיבן דיי הקים את בית הדפוס הראשון במושבות הבריטיות בקיימברידג' בשנת 1638, והספרים הראשונים שהודפסו באמריקה הגיעו מעיתונות זו.
לאחר השלמת חיבורי הרכבת התחתית לבוסטון, ב-1912, העיר חוותה התרחבות תעשייתית מהירה.
ענפי התעשייה ירדו בחשיבותם בסוף המאה העשרים, אך הם הוחלפו על ידי חברות שפיתחו תוכנות מחשבים, אלקטרוניקה וביוטכנולוגיה.
מכוני ההשכלה הגבוהה הם המעסיקים הגדולים ביותר.
קְיֶילְצֶה (בפולנית: Kielce; ביידיש: קיעלץ) היא עיר במרכז פולין ובה 204,891 תושבים (2009).
העיר נמצאת במרכז הרי הצלב הקדוש (הרי שְׁוְויֶינְטוֹקְזִ'יסְקיֶה), על גדות נהר הסילניצה.
משנת 1999 היא משמשת בירת פרובינציית שְׁוְויֶינְטוֹקְזִ'יסְקיֶה; על פי החלוקה המינהלית הקודמת של פולין, הייתה קיילצה בירת מחוז קיילצה (בימי הרפובליקה הפולנית השנייה, 1919–1939, ולאחר מלחמת העולם השנייה, 1945–1998).
בעבר הייתה העיר מרכז לחציבת אבן גיר, וכיום ממוקדת כלכלתה במסחר.
בתולדות העם היהודי ידועה העיר לשמצה בפוגרום קיילצה, שהתרחש בה לאחר מלחמת העולם השנייה (יולי 1946), ובו נרצחו 42 יהודים ששבו אל העיר לאחר ששרדו את השואה.
אזור קיילצה היה מיושב החל מהמאה ה-5 לפנה"ס.
עד המאה ה-6 האזור היה מיושב על ידי קלטים שישבו לאורך הנהר.
הקלטים גורשו על ידי שבטים סלאבים בשם ויסטולנס שישבו את מרבית האזור.
בתחילה נשלט האזור על ידי בוהמיה אך עד מהרה הפך האזור חלק מפולין.
אזור הרי הצלב הקדוש כמעט ולא היה מיושב עד המאה ה-11, עת ציידים מהאזור החלו להקים יישובים בשולי ההרים.
העיר קיילצה נוסדה בתחילה כמקום השוק ששירת את הציידים שנדרשו למצרכים.
בתחילת המאה ה-12 השתלטה על העיר בישופות קרקוב שבנתה במקום כנסייה ואחוזה.
ב-1295 קיילצה קיבלה זכויות של עיר.
במאה ה-13 נהרסה העיר על ידי המונגולים בראשות אוגדיי חאן, אך שוקמה במהירות.
האזור של קיילצה עשיר במינרלים כברזל, עופרת ונחושת והעיר הפכה להיות מרכז מחצבים.
בעיר היו גם מספר מפעלים לייצור זכוכית.
בין השנים 1637–1642 הוקם בעיר ארמון בסגנון הרנסאנס הצרפתי המהווה עד היום את אחת הדוגמאות הבודדות למבנים בסגנון הזה בפולין.
במאה ה-17 העיר נבזזה והועלתה באש על ידי השוודים אך הוקמה מחדש ובשנת 1761 התגוררו בה למעלה מ-4,000 תושבים.
בשנת 1789 קיבלה העיר זכות לבחור את נציגה לפרלמנט הפולני, הסיים.
עם חלוקתה השלישית של פולין ב-1795 סופחה העיר לאוסטריה אך במהלך המערכה שניהלה האימפריה האוסטרית כנגד דוכסות ורשה (מלחמת פולין-אוסטריה) בשנת 1809 נכבשה העיר מחדש, וסופחה לדוכסות ורשה.
עם נפילת נפוליאון בונפרטה הפכה העיר חלק מהממלכה הפולנית – פולין הקונגרסאית.
במלחמת העולם הראשונה הייתה קיילצה העיר הראשונה ששוחררה מהשלטון הרוסי על ידי כוחות פולניים בראשות יוזף פילסודסקי, ובעיר הוקם מרכז של תעשייה כבדה.
בתקופת מלחמת העולם השנייה התמקם בעיר מפעל "האסאג", מפעל גרמני שהקים מספר מפעלים בפולין והעסיק יהודים כעובדי כפייה.
בינואר 1945 נכבשה קיילצה על ידי הצבא האדום.
בשנת 1535 נתן המלך זיגמונד הראשון פריבילגיה לתושבי העיר למנוע ישיבת יהודים בה, ועקב כך גורשו היהודים מקיילצה.
האיסור חודש בשנת 1761 על ידי הבישוף של קרקוב, ורק בעקבות המרד הפולני השני, דהיינו בשנת 1863, הותרה ישיבתם במקום.
כך, על אף שבעיירות סמוכות כמו פינטשוב וחמיילניק היו קהילות יהודיות, קיילצה נותרה ריקה מיהודים.
היהודים הראשונים שהתיישבו בעיר היו בעלי זכויות מיוחדות, כגון חיילי הצאר ניקולאי, שזכו בזיכיונות.
אליהם הצטרפו יהודים תושבי הערים הסמוכות.
תנופה במספר המשפחות נרשמה בעקבות בניית מסילת הרכבת בין ורשה לווינה.
בשנת 1905, בעקבות שרפה בעיר חנטשין, עברו רבים מתושביה היהודים לקיילצה והקהילה גדלה.
ערב מלחמת העולם השנייה חיו בקיילצה כ-24,000 יהודים, ומיד לאחר הכיבוש הגרמני בספטמבר 1939 החלו פעולות כנגד היהודים בה – החרמת רכוש, הטלת קנסות, חטיפה לעבודות כפייה וכדומה.
באפריל 1941 הוקם גטו קיילצה, שהכיל בשיאו כ-27,000 יהודים, לאחר שגם יהודים מהסביבה כולל 2,000 יהודים מלגוב ואפילו מווינה הועברו אליו.
מרבית היהודים בגטו הועסקו בעבודות כפייה.
באוגוסט 1942 החל חיסולו של הגטו, שנמשך 5 ימים: למעט כ-2,000 יהודים, שהועברו למחנות עבודה, נשלחו מרבית היהודים לטרבלינקה בשלושה משלוחים, ונרצחו שם, וקרוב ל-2,000 יהודים, בעיקר ילדים, קשישים ונשים הרות, נרצחו עוד בשטח הגטו.
ב-4 ביולי 1946, לאחר מלחמת העולם השנייה, בעקבות עלילת דם שלפיה חטפו היהודים ילד נוצרי לשם אפיית מצות, נרצחו 47 יהודים בפוגרום שנודע כפוגרום קיילצה.
קבוצת כדוריד של העיר ויווה קיילצה היא בין החזקות בפולין ואף זכתה בליגת האלופות בכדוריד בשנת 2016.
קורונה קיילצה היא קבוצת הכדורגל העירונית.
קיימן בראק הוא אי בצפון מזרח איי קיימן שבים הקריבי.
האי ממוקם 143 ק"מ צפונית מזרחית לאי גראנד קיימן (הגדול באיי קיימן).
אורכו של האי 19 ק"מ ורוחבו הממוצע 2 ק"מ.
פני האי גבוהים משני איי קיימן האחרים.
במרכז האי גבעת אבן גיר, שמדרונותיה מתונים, וגובהה המרבי 43 מטרים מעל פני הים.
האי קרוי על שם גבעה זו - "בראק" בגאלית היא "סלע בולט".
האי קיימן בראק, כמו גם האי הסמוך קיימן הקטן, התגלו על ידי כריסטופר קולומבוס במהלך מסעו הרביעי והאחרון, בשנת 1503, בעקבות רוחות עזות אשר סחפו את ספינתו מנתיבה המתוכנן.
הספינה, שהפליגה מהיספניולה לפנמה נסחפה והגיעה לאיי קיימן.
קולומבוס קרא לאיים בשם "לאס טורטוגס" ("Las Tortugas") בשל מספר הצבים הרב שראה על חופי האי.
בשנת 1585 הגיע אל האי סר פרנסיס דרייק אשר קרא לאי בשם "קיימנס" (מילה בשפת הקריב שמשמעה תמסח) וזאת בשל מספר רב של איגואנות שראה על האי ואשר זוהו בטעות כתמסחים.
במהלך המאה ה-16 וה-17 שימשו האיים כאתר עצירה לשודדי ים אשר נהגו להשתמש במימי בארות האי, ולצוד בו מזון.
עיקר כלכלת האי מתבססת כיום על התיירות.
האי מרכז צלילה פופולרי, וסביבו אתרי צלילה רבים ובהם אתר טביעה של פריגטה רוסית מסוג קוני אשר הועברה לצי הקובני, בשנת 1984, ובשנת 1996 נרכשה על ידי ממשלת איי קיימן ובספטמבר באותה שנה הוטבעה בסמוך לאי על מנת לשמש כאתר תיירות.
ספינה זו ייחודית בכך שהיא הספינה הסובייטית היחידה אשר ניתן להגיע אליה בצלילת חופים.
באי מסלולי הליכה לתיירים וכן אתרי טיפוס מצוקים.
כמו כן משמש האי לתיירות דיג.
באי פועלים שני בתי ספר יסודיים, ובית ספר תיכוני אחד.
קיילי כריסטין קְווֹקוֹ היא שחקנית אמריקאית.
היא מוכרת בין היתר בתור ברידג'ט הנסי בקומדיית המצבים "8 כללים פשוטים" (2002–2005), כבילי ג'נקינס בסדרה "מכושפות" (2005–2006), ובעיקר בתור פני הופסטטר בקומדיית המצבים של רשת CBS, "המפץ הגדול" (2007–2019).
על תפקידה כקאסי באודן בסדרה "הדיילת" היא הייתה מועמדת לפרס גלובוס הזהב לשחקנית הטובה ביותר לשנת 2021.
קווקו נולדה בקמרילו, קליפורניה שבארצות הברית למשפחה ממוצא איטלקי, אנגלי וגרמני.
אביה, גארי קרמיין קווקו, הוא סוכן נדל"ן, ואמה ליין אן (לבית וינגייט) היא עקרת בית.
אחותה בריאנה השתתפה בעונה החמישית של תוכנית המציאות האמריקאית "The Voice".
בילדותה, הייתה קווקו לשחקנית טניס חובבנית מדורגת אך היא הפסיקה לשחק בגיל 16.
בשנת 1992 ביצעה הופעת משחק ראשונה בסרט הטלוויזיה "חול טובעני: אין לאן לברוח" שהוקרן לראשונה ברשת NBC.
בשנת 1995 קווקו הופיעה לראשונה בסרט קולנוע כקארין קארטר בסרט הפעולה "פקודת חיסול", בכיכובם של דנזל וושינגטון וראסל קרואו.
בשנת 2005 הצטרפה לעונה השמינית (והאחרונה) של הסדרה "מכושפות", בתפקיד בילי ג'נקינס.
בשנת 2007 החלה לככב בסיטקום המצליח של רשת CBS "המפץ הגדול", שם היא מגלמת את פני, השחקנית הנשית הראשית בסדרה.
על תפקידה הייתה קווקו מועמדת ל-30 פרסים שונים וזכתה ב-5 פרסים.
ב-2019 שודרה העונה ה-12 במספר, שהיא גם העונה האחרונה של הסדרה.
באוקטובר 2017 הקימה קווקו את Yes, Norman Productions, חברת הפקות טלוויזיה שנכנסה לעסקת הפקה בלעדית רב-שנתית עם האחים וורנר טלוויזיה.
הפרויקט הראשון של קווקו, דרך Yes, Norman Productions, היה עיבוד לספר הדיילת, שנכתב על ידי הסופר כריס בוג'אליאן, שפותח לסדרת דרמה קומית באותו השם ("הדיילת").
קווקו כיכבה בסדרה בתור קאסי באודן, וגם שימשה כמפיקה בפועל.
הבכורה של הדיילת הוצגה ב-26 בנובמבר 2020, בפלטפורמת הסטרימינג של HBO Max – וזכתה לשבחי ביקורת נרחבים, וחודשה לעונה שנייה ב-18 בדצמבר 2020.
קווקו מתגוררת בעמק סן פרננדו, קליפורניה, אחד מתחביביה המועדפים הוא טניס שולחן.
כשהופיעה בתוכנית האירוח "אלן", העניקה קווקו מתנה למנחה אלן דג'נרס: מחבט לטניס שולחן ועליו חתימות כל השחקנים מהסדרה "המפץ הגדול".
בשנים 2007–2009 הייתה במערכת יחסים עם השחקן ג'וני גאלקי (עמיתה לסדרה "המפץ הגדול").
בשנים 2011–2012 הייתה מאורסת לרופא ג'וש רזניק.
ב-2013 קווקו נישאה לטניסאי ראיין סוויטינג, אך ב-2016 הם התגרשו.
לאחר מכן החלה לצאת עם רוכב הסוסים, קארל קוק, בנו של המיליארדר סקוט קוק.
השניים התארסו ב-30 בנובמבר 2017, שהיה גם יום הולדתה ה-32 של קווקו, והתחתנו ב-30 ביוני 2018. בספטמבר 2021 הודיעו השניים על פרידה.
בשנת 2022, קווקו החלה לצאת עם השחקן טום פלפרי.
הם עשו את ההופעה הפומבית הראשונה שלהם כזוג בטקס של שדרת הכוכבים של הוליווד במאי 2022. פלפרי וקווקו הודיעו באמצעות האינסטגרם באוקטובר 2022 שהם מצפים לבת, אשר נולדה ב-30 במרץ 2023.
גם מפיקה בפועל2020–2022הדיילתקאסי באודןתפקיד ראשי (2 עונות); 16 פרקים
גם מפיקה בפועל2023–הווהמבוסס על סיפור אמיתי (אנ')איב ברטלטתפקיד ראשי (2 עונות); 16 פרקים2024!Kite Man: Hell Yeahהארלי קוויןדיבוב; פרק: "Pilot, Hell Yeah!"
גם מפיקה בפועל2026Vanishedסדרה עתידית של MGM+ (אנ')
קיילר לי ווסט היא שחקנית, זמרת ודוגמנית אמריקאית.
התפרסמה בעיקר בשל תפקידה כד"ר לקסי גריי בסדרה "האנטומיה של גריי" וכסוכנת אלכס דנברס בסדרה "סופרגירל".
לי נולדה בשארלוט שבצפון קרוליינה, לאיבון נורטון ולרוברט פוטס.
היא גדלה בווירג'יניה ביץ' שבווירג'יניה.
בגיל 12 עברה עם אמה ועם אחיה השחקן כריסטופר קיימן לי למיאמי, פלורידה.
היא עברה למשחק כשהופיעה בטלוויזיה המקומית בפרסומות ובתוכנית נוער שנקראה "Hall Pass".
לי לא סיימה את לימודיה בבית ספר תיכון אך למדה בבית ספר תיכון למיומנויות בקליפורניה.
לי שיחקה כשהייתה בת 15, ב-1997 בסרט "Kickboxing Academy".
היא התחילה להתארח בתוכניות טלוויזיה ולדגמן.
ב-2001 שיחקה בפארודיה "קטע מהסרטים" יחד עם כריס אוונס.
היא הופיעה בקליפ של הזמר מרלין מנסון בשיר "Tainted love".
היא דורגה במקום ה-65 במגזין מקסים, ברשימת 100 הנשים הסקסיות של שנת 2002.
ב-2002 שיחקה בשתי סדרות טלוויזיה: "גירלס קלאב" ששם שיחקה את עורכת הדין שרה מיקל, וב"מופע שנות ה-70" שם שיחקה את הפאנקיסטית ג'ון טיוזדיי.
היא שיחקה בסדרה של רשת ABC "האימון", אך יצאה בסוף עקב קיצוץ בתקציב.
בשנת 2003 שיחקה 10 פרקים בסדרה המצליחה, "הפרקליטים".
בספטמבר 2005 לוהקה לצוות השחקנים של הסדרה "Reunion".
לי הצטרפה ב-2007 לסדרה "האנטומיה של גריי", בו הופיעה לראשונה בסוף העונה השלישית, כאחותה למחצה של מרדית' גריי.
היא לוהקה לסדרה כשחקנית מן המניין מהעונה הרביעית ובסוף העונה השמינית (ב-2012) היא עזבה את הסדרה, בכך שהרגו את דמותה, לקסי גריי, בהתרסקות מטוס.
בשנת 2012 שיחקה במותחן "נקודת שבירה" בכיכובו של סטיבן דורף, בתור חברתו מולי ריינס.
בשנת 2014 שיחקה בסדרה "Texi Brooklyn" בתור הדמות הראשית, קייטלין 'קאט' סאליבן, בלשית במשטרת ברוקלין שחוברת לנהג מונית מקומי.
גם סדרה זו ירדה לאחר עונה אחת בלבד.
החל משנת 2015 מופיעה לי בסדרה "סופרגירל" כאלכס דנברס, אחותה המאמצת של קארה זור-אל, העובדת כסוכנת בDEO.
דמותה של אלכס דנברס יצאה מהארון בעונה השנייה של הסדרה כלסבית, אחרי היכרות עם הבלשית מגי סוייר (Floriana Lima), שמאוחר יותר בעונה הפכה לבת זוגה של אלכס.
לאחר שנפרדה ממגי בעונה השלישית,אלכס הפכה בפרק האחרון של העונה הרביעית לבת זוגה של קלי אולסן (Azie Tesfai) ,אחותו של ג'יימי אולסן,(Mehcad Brooks)
החל משנת 2023 היא מככבת לצד אנדי מקדואל בסדרת הפנטזיה של ערוץ הולמרק "The Way Home" בתפקיד הראשי של קאט לנדרי דוואן.
ב-20 ביולי 2002 נישאה לי לשחקן והזמר נייתן ווסט.
הזוג שיחקו יחד בשנת 2000 בסדרה "7th Heaven" כפרנקי וג'וני, חבריה של מרי קמדן (ג'סיקה בייל).
נייתן יוצר מוזיקה בשם הבמה שלו East Of Eli, או EOE, וקיילר אף הקליטה איתו מספר שירים.
הם גרים בוונקובר שבקנדה, לשם עברו עקב צילומי הסדרה סופרגירל.
יחד עם בעלה נייתן, היא מנהלת את ארגון Creat Change, ארגון שמטרתו לעודד את חבריו לצאת וליצור שינויים, בעצמם ובעולם.
המטרה העיקרית שלהם כארגון, לדבריה, היא לעזור לאחרים לגלות את הפוטנציאל האמיתי שלהם על ידי מתן אומץ לסנגור עצמי וכלים יצירתיים לביצוע שינויים חיוביים.
הארגון גם תומך בקהילה הגאה ובבריאות הנפש.
בדצמבר 2019 יצאה בהודעה שהיא מתמודדת עם הפרעה דו-קוטבית.
היא חברה לארגון Be Vocal, Speak Up כדי לעורר מודעות לבריאות הנפש ככלל.
ביוני 2020 יצאה בהודעה שהיא חברה בקהילה הגאה.
בדבריה היא ציטטה את המילים של הדמות אלכס דנברס שאותה היא משחקת בסדרה סופרגירל ואמרה שהיא מזדהה עם הדברים שאמרה כשיצאה מהארון.
דבריה קיבלו תמיכה נרחבת ממעריציה בכל העולם.
+שנהסרטתפקידהערות1997Kickboxing Academyסינדי2001קטע מהסרטיםג'ייני בריגס2012נקודת שבירה (אנ')מולי ריינסגם מפיקה-שותפה
+שנהסדרהתפקידהערות1996Hall Passמנחהתוכנית אקטואליה לבני נוער1999Safe Harborג'ימי מרטין9 פרקים2000הרקיע השביעיפרנקי3 פרקים2002That '80s Showג'ון טיוזדייתפקיד ראשי; 13 פרקיםGirls Clubשרה מיקלתפקיד ראשי; 9 פרקים2003הפרקליטיםקלייר וייט10 פרקים2004החוף הצפוני (אנ')קייט ספנגלרפרק: "My Boyfriend's Back"2005–2006Reunion קרלהתפקיד ראשי; 13 פרקים2007–2012, 2021האנטומיה של גרייד"ר לקסי גריי (אנ')תפקיד אורח (עונה 3)
הופעת אורח (עונה 17); 114 פרקים2010The 19th Wifeקוויני אלטוןסרט טלוויזיה של Lifetime2012מרפאה פרטיתד"ר לקסי גריי (אנ')פרק: "You Break My Heart"2013Window Wonderlandסלואן וון דוראןסרט טלוויזיה של הולמרק2014Taxi Brooklynקייטלין "קאט" סאליבןתפקיד ראשי; 12 פרקים2015–2021סופרגירלאלכס דנוורס / סנטינל (אנ')תפקיד ראשי (6 עונות); 126 פרקים
קיימברידג'שייר הוא אחד ממחוזות אנגליה.
המחוז נמצא במזרח אנגליה שבממלכה המאוחדת.
העיר קיימברידג' משמשת כבירת המחוז.
מחוז קיימברדג'שייר המודרני נוצר על ידי איחוד מחוז קיימברידג'שייר ההיסטורי יחד עם הנטינגטונשייר, פיטרבורו ואילי.
המחוז גובל במחוזות לינקולנשייר מצפון, נורפוק מצפון-מזרח, סאפוק ממזרח, אסקס והרטפורדשייר מדרום, ובדפורדשייר ונורת'האמפטונשייר ממערב.
רוב שטחי המחוז מאופיינים בשטחים פתוחים ושטוחים, המחוז ממוקם באזור הגאוגרפי של 'הפנז' (The Fens) של מזרח אנגליה.
הנקודה הנמוכה ביותר במחוז נחשבת גם לנמוכה ביותר באנגליה ונמצאת בגובה 2.75 מטרים מתחת לפני הים.
הנקודה הגבוהה ביותר היא גבעה בגובה 146 מטרים מעל פני הים.
המחוז מורכב מחמישה תתי-מחוזות ומהרשות היוניטרית של פיטרבורו שנכללת אף היא במחוז:
עיר הבירה של המחוז, קיימברידג', מכילה מספר רב של אתרים בעלי עניין בהם אוניברסיטת קיימברידג', כנסיית סנט ג'ון ופארק פארקרס פייס שנחשב למקום הולדתו של משחק הכדורגל.
בקיימברידג' וסביבתה התפתחה בשנים האחרונות תעשיית הייטק עם מפעלים ופארקים תעשייתיים רבים, אזור זה זכה לכינוי "הסיליקון פֶן" (Silicon Fen).
ברחבי המחוז מספר טירות ובתים היסטוריים, בהם מנזר אנגלסי, טירת קימבולטון, מגדלי באקדן ובית וימפול.
אתרים דתיים במחוז כוללים את קתדרלת פיטרבורו, קתדרלת אילי, קתדרלת דאני ומנזר ראמזי.
בשטחי המחוז ישנם גם מספר אתרי מורשת, פארקים לאומיים ושמורות טבע.
קיילין ויטני היא אתלטית אמריקאית, אלופה אולימפית (טוקיו 2020) ואלופת העולם (יוג'ין 2022) בריצת שליחות 4X400 מטר ווזוכת מדליית ארד בריצת שליחים 4x400 מטר משולב.
אלופת המשחקים הפאן-אמריקאיים בריצת 200 מטר ואלופת העולם לנוער בריצת 200 מטר.
בגיל 8 הייתה אלופת ארצות הברית בריצת 100 מטר, בריצת 200 מטר ובקפיצה לרוחק.
בגיל 12 הצטרפה למועדון האתלטיקה בניהולם של בני הזוג דמו ודניס מיטשל, ספורטאים אולימפיים בעברם.
היא זכתה במדליית זהב באליפות העולם לנוער שהתקיימה באורגון בתוצאה של 22.82 שניות.
בריצת 100 מטר סיימה שלישית בתוצאה של 11.45 שניות אחרי דינה אשר-סמית' הבריטית ואנג'לה טנאוריו מאקוודור.
כמו כן זכתה עם נבחרת ארצות הברית במדליית זהב בריצת השליחות 100X4 (אריאנה וושינגטון הייתה אצנית נוספת בקבוצה הזוכה).
ביוני 2015 שברה את שיאה האישי בריצת 200 מטר כשקבעה תוצאה של 22.47 שניות בתחרות ביוג'ין.
ביולי אותה שנה זכתה במדליית זהב בריצת 200 מטר במשחקים הפאן-אמריקאיים שהתקיימו בטורונטו שבקנדה, בתוצאה של 22.65 שניות.
במרץ 2015 הודיעה כי החליטה להפוך לאתלטית מקצוענית, לעזוב את התיכון ולא להתחרות במסגרת המכללות (NCAA).
היא חתמה על חוזה אימוץ עם חברת נייק.
באולימפיאדת טוקיו (2020) זכתה במדליית זהב עם נבחרת ארצות הברית בריצת שליחות 4X400 מטר ובמדליית ארד עם נבחרת ארצות הברית בריצת שליחים מעורב 4X400 מטר.
באליפות העולם באתלטיקה 2022 זכתה במדליית זהב עם נבחרת ארצות הברית בריצת שליחות 4X400 מטר, היא הייתה חלק מרביעיית הרצות שסיימה ראשונה במוקדמות, ולא השתתפה בריצת הגמר.
קיימיילישקי (בבלארוסית: Кемелішкі; בפולנית: Kiemieliszki; בליטאית: Kiemeliškės, קיימלישקס) הוא כפר במחוז גרודנו שבבלארוס, בסמוך לגבול ליטא, בו התקיימה עד השואה קהילה יהודית גדולה.
היישוב, השוכן בסמוך לנהר נריס, הוא בעל אוכלוסייה ליטאית ברובה.
עד השואה היו רוב תושבי היישוב יהודים, ובין מלחמות העולם, עת היה היישוב בריבונות הרפובליקה הפולנית השנייה, נמנו בו כ-500 יהודים, כשני שלישים מתושביו.
ב-24 ביוני 1941, בתחילת מבצע ברברוסה, נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת טלאי צהוב, הגבלות תנועה, החרמת רכוש וגיוס לעבודות כפייה.
בתחילת אוקטובר 1941 רוכזו יהודי הכפר וסביבתו בגטו שהוקם בו, אשר נשמר בידי המשטרה הפולנית.
עם הבאת יהודים נוספים לגטו זה, הגיע מספר יושביו לכ-3,000 איש, ואלו שוכנו בו בצפיפות רבה.
בתחילת 1942 בוצעה בגטו שביישוב אקציה, בה שולחו צעירים רבים לעבודות כפייה.
בשל מגפות שפרצו בגטו ועקב תנאי המחיה הקשים בו, מתו רבים מיושביו.
ב-22 באוקטובר 1942 חוסל הגטו שביישוב, תוך רצח יושביו מחוץ לכפר.
קיימנים (שם מדעי: Caimaninae) היא תת-משפחה של תנינאים ממשפחת האליגטוריים.
כל מיני האליגטוריים החיים כיום הם מתת-משפחת הקיימנים, למעט המינים בסוג אליגטור.
הקיימנים נפוצים באמריקה המרכזית ובאמריקה הדרומית, ואזורי המחיה שלהם הם ביצות ונהרות.
כמו זוחלים רבים אחרים, גופם מכוסה בקשקשים והם פעילים בעיקר בלילה.
מידותיהם של הקיימנים קטנות יחסית לתנינאים אחרים: אורכם הממוצע הוא ומשקלם הממוצע של רוב המינים נע בין 6 ל-40 קילוגרם.
המין קיימן שחור יוצא מן הכלל, וממדיו גדולים בהרבה: אורכו המרבי יכול להגיע למעל ומשקלו למעל 500 ק"ג.
להבדיל, המין הקטן ביותר של קיימן הוא קיימן גמדי של קיווייה, שאורכו מגיע עד בלבד.
פרט לשני מינים אלה, האורך הממוצע של הקיימנים הוא 2 עד 2.5 מטרים.
הקיימנים שונים מהאליגטורים במספר מאפיינים מרכזיים:
היעדר מחיצת עצם בין הנחיריים
שריון הגחון בנוי מקשקשים גרמיים, המורכבים משני חלקים המחוברים בתפר
כעור המשמש לתעשייה, נחשב עורם של הקיימנים קשיח יותר וגמיש פחות משל תנינים אחרים, בעיקר בשל מבנה הקשקשים, ולכן הוא זול יותר.
הקיימנים הם טורפים אוכלי בשר, וכמרבית התנינאים הם ניזונים בעיקר מדגים.
הם גם נוהגים לצוד חרקים, פרוקי-רגליים, דו-חיים, ציפורים, יונקים קטנים וזוחלים.
בשל ממדיהם הגדולים יחסית (על אף שרובם קטנים יחסית לתנינאים) ואופיים הפראי, מעטים הם אויביהם הטבעיים.
בעלי החיים הטורפים הגדולים היחידים שיכולים לטרוף קיימנים בוגרים הם היגואר ונחשי האנקונדה.
עם זאת, האויב הגדול ביותר של הקיימנים הוא האדם, אשר צד אותם על מנת להשתמש בבשרם ובעורם.
נקבות הקיימנים בונות קן גדול בהן הן מטילות את ביציהן.
הנקבות מטילות 10–50 ביצים בכל תטולה, והאבקועים בוקעים תוך כ-6 שבועות.
מין קיימן ז'קרה (Caiman yacare)
קיימברידג' אנליטיקה הייתה חברה פרטית בריטית ששילבה כריית נתונים, מסחר בנתונים, ניתוח מידע ואסטרטגיה תקשורתית לצורך השפעה על תהליכי בחירות במדינות ברחבי העולם.
החברה קמה בסוף 2013 כחברת בת של חברת האם הבריטית SCL Group, כדי לקחת חלק בפוליטיקה של ארצות הברית.
החברה הייתה בבעלות חלקית של משפחתו של רוברט מרסר, מנהל קרן גידור אמריקאית שמרנית.
בשנת 2016 הייתה החברה מעורבת במסע הבחירות לנשיאות ארצות הברית של דונלד טראמפ ובקמפיין הברקזיט ליציאת בריטניה מהאיחוד האירופי.
תפקודה של קיימברידג' אנליטיקה בקמפיינים הללו הוא נושא לחקירות פליליות מתמשכות בשתי המדינות, בעיקר בנוגע לשיטות בהן היא נוקטת לצורך מיקוד בוחרים.
ב-17 במרץ 2018, דיווחו העיתונים הניו יורק טיימס והאובזרבר שקיימברידג' אנליטיקה עשתה שימוש עסקי במידע אישי מפייסבוק, שמלכתחילה נאסף על ידי חוקר חיצוני למטרות אקדמיות.
בתגובה אסרה פייסבוק על קיימברידג' אנליטיקה לפרסם בפייסבוק.
הגרדיאן דיווח כי פייסבוק ידעה על הפרת אבטחה זו במשך שנתיים, אך לא עשתה דבר כדי להגן על המשתמשים שלה.
סדרה של קטעי וידאו שצולמו בהיחבא ופורסמו בחודש מרץ 2018 חשפה את אחד מראשי קיימברידג' אנליטיקה מספר לאדם שהתחזה ללקוח פוטנציאלי על שימוש בנשים בזנות, בתרגילי עוקץ, בשוחד וב"מלכודות דבש" כדי להכפיש פוליטיקאים.
הבכיר טען גם כי החברה "ניהלה את כל הקמפיין הדיגיטלי של דונלד טראמפ", כולל פעילויות בלתי חוקיות לכאורה.
בשנת 2013 החלה החברה לפעול בלונדון בתחום ההשפעה על מערכות בחירות.
בקיץ אותה שנה החברה הזמינה את סטיב באנון, שהיה אז יושב ראש אתר החדשות ברייטברט.
כדי ליצור רושם שמדובר בפעילות אקדמית החברה שכרה משרד בקיימברידג' ושם קיימו בכיריה את המפגשים עם באנון.
אנשי החברה שכנעו את באנון שיש בידיהם כלי לעיצוב דעת קהל באמצעות micro-targeting, כלומר תפעול של נתוני מדיה חברתית לצורך סחיטה רגשית, באמצעות אפיון מדויק של הבוחרים וללא הסכמתם.
הם הראו איך יוכלו לאסוף נתונים רבים על כל בוחר לצורך בניית פרופיל פסיכולוגי לעשרות מיליוני בעלי זכות בחירה בארצות הברית, לקראת מערכת הבחירות לנשיאות ב-2016. באנון השתכנע והזמין אותם למפגש עם רוברט מרסר, מנהל קרן גידור בארצות הברית ובעקבות פגישה זו מרסר השקיע בחברה 15 מיליון דולר.
החברה פנתה לאלכסנדר קוגן, שייצר אפליקציה שמאפיינת משתמשי פייסבוק באמצעות כפתור אהבתי שלהם.
היישום של קוגן שאב את המידע המבוקש מאנשים שבחרו להתקין אותו וגם מחברי פייסבוק שלהם.
מידע זה כלל את הסטטוסים, לייקים ולפעמים גם הודעות פרטיות.
באופן זה החברה שאבה מתוך פייסבוק במהלך תקופה של חודשיים-שלושה כחמישים או שישים מיליון פרופילים ואלה היוו את בסיס המידע שלה.
כעת יכולה הייתה החברה לזהות את התכנים שכל משתמש ראה, כולל הנושא, ההקשר, הטון, ומהיכן הם הגיעו, וכך התאפשר לה למצב כל אזרח בנוגע למידת ואופי ההשפעה הנחוצה כדי לשנות את דעותיו.
המידע הזה שימש את צוותי הפרסום - מומחים בעיבוד נתונים, פסיכולוגים, רעיונאים, מעצבים, צלמים ואנשי וידאו – והם ייצרו תכנים שאותם השתילו המטרגטים (אנשים שמיומנים בכיוון למטרה) באינטרנט, על ידי בניית אתרי אינטרנט, בלוגים וכל מה שיתאים כדי להשפיע על כל פרופיל בדרך המתאימה.
בפעילות שלה החברה שיתפה פעולה עם החברה הישראלית Psy-Group איתה חתמה על מזכר הבנות ב-14 בדצמבר 2016. אלכסנדר ניקס, מנכ"ל קיימברידג' אנליטיקה, תיאר את פעילות Psy, כולל לכידת מתנגדים פוליטיים באמצעות שוחד מיני, בתוכנית תחקירים של ערוץ 4 הבריטי, ואמר: "אנו משתמשים בכמה חברות ישראליות...
במרץ 2018, עם חשיפת הפרשה החלה חקירה של נציבות הסחר הפדרלית של ארצות הברית נגד חברת פייסבוק.
בנוסף נחשף כי גם חברת בלאק קיוב הישראלית עבדה בשותפות עם קיימברידג' אנליטיקה, בפרויקט להטיית בחירות בניגריה.
בתחילת מאי 2018 נסגרה חברת קיימברידג' אנליטיקה, עקב הוצאות משפטיות כבדות ואיבוד לקוחות.
בפברואר 2019 ביקר בישראל כריסטופר ווילי, העובד שחשף את הפרשה, בכנס של אבטחת מידע.
שם טען כי לפייסבוק יש יכולת ומשאבים למנוע מניפולציות של משתמשים בידי גורמים מתוחכמים, אבל היא לא עושה את זה כדי לא לפגוע ברווחיות הגבוה שלה.
ביולי 2019 הודיעה נציבות הסחר הפדרלית על הטלת קנס של 5 מיליארד דולר על חברת פייסבוק (מטא), בגין אוזלת ידה בהגנה על פרטיות הציבור בפרשת קיימברידג' אנליטיקה.
באוקטובר 2019 פייסבוק הסכימה לשלם קנס של חצי מיליון ליש"ט במסגרת חקירה של נציבות המידע הבריטית (Information Commission's Office), על שהפרה את חוקי הפרטיות בבריטניה, בכך שאפשרה לקיימברידג' אנליטיקה לגשת לנתונים האישיים של 87 מיליון ממשתמשיה.
הקנס הוא סכום המקסימום שלנציבות המידע הבריטית יש סמכות להטיל.
בינואר 2020 נחשפו 100 אלף מסמכים חדשים עם מידע רב על השפעתה של החברה על מערכות בחירות ברחבי העולם.
המסמכים חושפו כי החברה הייתה מעורבת בהיקף עצום במערכות בחירות של 68 מדינות בעולם.
בדצמבר 2022 הסכימה חברת מטא לשלם 725 מיליון דולר כדי ליישב תובענה ייצוגית שהוגשה נגדה בפרשה בבית המשפט בסן פרנסיסקו זה היה הסכום הגדול ביותר ששולם אי פעם בתובענה ייצוגית בנושאי פרטיות.
בפברואר 2023 נחשפה מעורבתה של קבוצה ישראלית נוספת בפעילות של קיימברידג' אנליטיקה.
קבוצה שפעלה בשם "צוות חורחה" בראשות איש העסקים טל חנן שעסקה בניהול קמפיינים של דיסאינפורמציה עבור לקוחות שונים.
לפי דברי המנכ"ל לשעבר של קיימברידג' אנליטיקה, אלכסנדר ניקס, החברה עושה שימוש בביג דאטה ובפסיכוגרפיקה.
שיטות אלה מתבססות על מדעי ההתנהגות, שלוקחים בחשבון מרכיבים כגון גיל, מגדר, דת, רמת הכנסה וכדומה ומשלבים אותם בחמש התכונות הגדולות, שהן מדדים שמגדירים אישיות: פתיחות להתנסויות חדשות, הנטייה לסדר, הרגלים ותכנון בחיים, הנטייה לחברותיות, אכפתיות ומעורבות חברתית והנטייה לדאגנות.
מחקרים איפשרו לבצע ניתוח אישיותי למאות אלפי אזרחים בארצות הברית.
בהתאם לניתוח אישיות זה הפיצה החברה לכל נמען מידע מותאם-אישית שתומך בלקוחותיה ומשמיץ את יריביהם.
למשל: מידע מעורר דאגה אודות היריב נשלח לאנשים שנוטים לדאוג.
גם תהליך ייצור המסרים הפרסומיים עבר תהליך של שינוי.
בעבר התבסס תהליך זה על דחיפה של דעות, רעיונות ואסוציאציות אל עבר קהל הלקוחות, בתקווה שישתכנעו.
כיום המידע האישיותי שנאסף מאפשר לפרסם באופן ממוקד; לכל אדם בקהל המטרה מותאם הפרסום שישפיע עליו באופן היעיל ביותר.
תקשורת ההמונים אף היא פינתה את מקומה ובמקומה הופעלה תקשורת ממוקדת-מטרה, תפורה לפי מידות מדויקות.
שיטות עבודה אלה הופעלו כדי להשפיע באופן רגשי על עשרות מיליוני משתמשים בפייסבוק בפרט וברחבי האינטרנט בכלל, ללא ידיעתם ומבלי שנתנו לכך את דעתם או הסכמתם.
ספקות לגבי שיטות העבודה ומידת יעילותן
חוקרים בתחום מדע המדינה מביעים ספקות באשר למידת ההשפעה של חברת קיימברידג' אנליטיקה על התוצאות הממשיות של מערכות הבחירות.
בתחום הפוליטי מקובל שהשפעתן של חמש התכונות הגדולות איננה חזקה דיה, כיוון שלנתוני אישיותו של האדם אין השפעה על השתייכותו המפלגתית.
מחקרים מראים שקשה לחזות את האישיות של האדם ובכל מקרה טביעת הרגל הדיגיטלית שלו מעידה אודותיו רק במידה מוגבלת ולתקופה קצרה.
קשה לגרום לאנשים לשנות התנהגות על בסיס פרופיל האישיות שלהם.
בתחום הפרסומת למוצרי צריכה יש מידה מסוימת של הצלחה כאשר מפעילים טכניקה של כיוון למטרה על בסיס פרופיל פסיכולוגי, אבל בתחום ההתנהגות הפוליטית ההצלחה היא מועטה ביותר.
גם הצד המתחרה משתמש בטכניקה דומה ועובדה זו מקטינה עוד יותר את היעילות של טכניקת השיכנוע מוכוון-האישיות.
ייתכן שבגלל סיבות אלה פנו נציגי החברה לתרגילי עוקץ, שוחד וכדומה.
הסרט התיעודי The Great Hack מספר את השתלשלות המאורעות מנקודות מבטם של כמה אנשים שהיו מעורבים בפרשייה.
קיילי קוסמטיקה היא חברת קוסמטיקה אמריקאית בייסודה ובבעלותה של קיילי ג'נר.
המותג התחיל בשם "Kylie Lip Kits" ובפברואר 2016, שם החברה שונה ל-Kylie Cosmetics, לאחר ההשקה הבינלאומית והמוצלחת של ערכת השפתיים של קיילי (The Kylie Lip Kit) בנובמבר 2015. החברה מוכרת שלל של מוצרי איפור כגון; אודמים, תוחמים, צלליות, מברשות איפור ומוצרי הצללה.
בשנת 2018 המגזין פורבס (Forbes) העריך את שווי החברה בלמעלה מ-800 מיליון דולר.
בשנת 2014, חתמה קיילי ג'נר עם "Seed Beauty", חברה בבעלותם של האחים נלסון, אשר עזרה לג'נר לבנות את המותג שלה עוד בראשית דרכו.
בריאיון למגזין פורבס (Forbes), סיפרה ג'נר כי ההשראה עבור מוצרי הבכורה של המותג הגיעה מתוך חוסר הביטחון הממושך שלה מאז ילדותה לגבי גודל השפתיים שלה.
את 15,000 ערכות השפתיים הראשונות, מימנה ג'נר בסך של 250,000 דולר מתוך רווחי הדוגמנות שלה.
המוצר, ערכות השפתיים של קיילי (The Kylie Lip Kit), הופיע לראשונה בשנת 2015. אתר האינטרנט בו נמכר המוצר קרס והמלאי אזל תוך פחות מדקה.
בשנת 2015, אמה של ג'נר, קריס ג'נר, הכניסה את פלטפורמת המסחר אלקטרוני הקנדית שופיפיי (Shopify), כדי לייעל את הפעילות האסטרטגית של החברה.
לאור ההצלחה הרבה לה המותג זכה, הייצור הוגדל לכ-500,000 ערכות שפתיים.
בשנה וחצי הראשונות מאז הקמתה, החברה הניבה הכנסות של 420 מיליון דולר.
קיילי קוסמטיקה מתנגדת לניצול בעלי חיים וגילויי אכזריות כלפיהם בתעשיית היופי ולכן מוצרי החברה לא נבדקים על בעלי חיים ולא כוללים בתוכם מוצרים מהחי.
במהלך פעילות החברה, נעשו שיתופי פעולה רבים הכוללים גם את אחיותיה: קורטני קרדשיאן, קלואי קרדשיאן, קים קרדשיאן-ווסט ואף אמה - קריס ג'נר.
בנובמבר 2016, קיילי הודיעה על שיתוף הפעולה הראשון בשם: Koko X Kyile, שנעשה ביחד עם אחותה למחצה, קלואי קרדשיאן.
באפריל 2017, נעשה שיתוף פעולה נוסף של החברה בשם: KKW X Kylie, ביחד עם אחותה למחצה, קים קרדשיאן-ווסט.
באפריל 2018, קיילי הכריזה על שיתוף פעולה של החברה בשם: Kourt X Kylie, ביחד עם אחותה למחצה הגדולה, קורטני קרדשיאן.
במאי 2018, קיילי ואמה קריס ג'נר הכריזו על שיתוף פעולה בשם: "Mother's Day collection" שיצא במיוחד לרגל יום האם.
בספטמבר 2018, נעשה שיתוף פעולה בין קיילי לחברתה הטובה ג'ורדן וודס, בשם: Kylie X Jordyn.
קיילי קוסמטיקה משתמשת ברשתות החברתיות כמו אינסטגרם וסנאפצ'אט כדי לשווק את מוצריה.
לחשבונות המדיה החברתית של קיילי עוקבים רבים, ובהם נעשים טיזרים למוצרים עתידיים וקידומי מכירות ויזואליים למוצרים קיימים שאליהם העוקבים נחשפים.
השקת קולקציית הסומקים במרץ 2017, עוררה זעם בקרב המדיה החברתית.
רבים - ביניהם הורים רבים של מעריצים צעירים, טענו כי השמות אשר ניתנו למוצרים הם פרובוקטיביים מידיי, בהתחשב בכך שחלק מהצרכנים הם ילדים.
בדצמבר 2017, קיילי קוסמטיקה השיקה קולקציה בשם: The Silver Series collection, ביניהם סט של 16 מברשות איפור במחיר של 360 דולר.
המחיר הגבוה עבור המוצר התסיס והכעיס אנשים רבים שטענו כי המחיר אינו תואם את איכות המוצר, ביניהם מאפרים וכוכבי רשת מוכרים.
למרות המחלוקת בעקבות המחיר הגבוה, לא נעשה שינוי במחיר המוצר.
קיילסטיבנטוס (שם מדעי: Caelestiventus; פירוש השם: "רוח שמיימית") הוא סוג של פטרוזאור הקרוב לדימורפודון, אשר התקיים בטריאס העליון שלפני 208 מיליון שנה.
הוא התגלה בתצורת אבן חול נוגט שבצפון-מזרח יוטה בחפירות בשנת 2007. הוא נקרא בשם בשנת 2018.
הקיילסטיבנטוס הוא הפטרוזאור הלא-פטרודקטילי היחיד שנמצא באזורי מדבר.
שאר המעופפים הקדומים נמצאו באזורים לחים יותר.
בניגוד לרוב מאובני הפטרוזאורים של הטריאס הוא התגלה כשלד כמעט שלם, מה שמאפשר לדעת עליו פרטים רבים.
הוא היה בעל גולגולת מוצקה וארוכה באורך 17.8 סנטימטרים ומוטת כנפיו הגיעה לאורך 1.5 מטר, מה שהופך אותו לאחד מגדולי הפטרוזאורים של הטריאס.
במראהו דמה מאוד לדימורפודון מתור היורה והיה בעל לסת עליונה חלולה כמו מקור קלאו או טוקן וגבוהה.
לסת זו הכילה מספר רכסים.
הפטרוזאור היה בעל מערכת לסתות בעלות שלושה סוגי שיניים המעוצבות בצורה מחודדת במרכז המקור, שיניים נמוכות וחזקות בקצה ושיניים ארוכות ודקות בקצוות המקור.
מבנה זה מרמז שהיה אוכל בשר.
בתקופה זו חיו ביוטה מספר דינוזאורים קטנים עד בינוניים, דמויי-תנינאים וזוחלים דומים.
ככל הנראה הוא צד זוחלים קטנים וכן חסרי חוליות, אך לא דגים מאחר שחי בתנאי מדבר.
הלסתות המוזרות נועדו להרוג ביעילות טרף.
קיילין רמבו הוא שחקן אמריקאי, המוכר בעיקר מתפקידו בתור מייסון יואיט בסדרה "זאב צעיר" (2014–2017).
רמבו נולד בקליפורניה ב-8 בינואר 1996. יש לו אחות צעירה בשם פיית'.
הוא החל את הקריירה כבר בגיל צעיר.
הוא דגמן לחברות כגון לי ג'ינס, הסברו, דיסני ומאטל, לפני שהתעניין במשחק בגיל 8 ואז החל להשתתף בשיעורי משחק.
בשנת 2011, התפקיד הראשון של רמבו הגיע כאשר לוהק לתפקיד אורח בסדרה "Reed Between the Lines" ובהמשך אותה שנה שיחק גם בתפקיד אורח בסדרה "מחשבות פליליות".
בשנת 2013 לוהק לסרט העלילתי הראשון שלו, מותחן המדע בדיוני "המשחק של אנדר", בתפקיד דינק מיקר.
בשנת 2014 לוהק רמבו לתפקיד מייסון יואיט לעונה הרביעית של סדרת הטלוויזיה "זאב צעיר".
שנה סרט תפקיד הערות 2013 המשחק של אנדר דינק מיקר 2019 47 מטר 2 קרל2023זאב צעיר: הסרטמייסון יואיטBaby Blueקלווין ג'ונסRock the Boatג'ליל2024Rock the Boat 2ג'ליל TBA Don't Log Off בריאן
קיילי רוג'רס היא שחקנית אמריקאית.
רוג'רס נולדה ב-18 בפברואר 2004 בדאלאס, טקסס.
כשהייתה בת 12 עברה המשפחה ללוס אנג'לס.
מגיל שמונה מופיעה רוג'רס במגוון סדרות טלוויזיה.
תפקידה הקולנועי הגדול הראשון של קיילי היה בסרט הקולנוע "תחנת החלל 76" משנת 2014, בו שיחקה לצד פטריק וילסון, ליב טיילר ומאט בומר.
באותה שנה שיחקה בסרט "הבנים של אבו גרייב".
שנה לאחר מכן הופיע בסרט הקולנוע "Mojave", ובתפקיד ראשי ראשון בסדרת הטלוויזיה "הלחישות".
בשנת 2016 הופיעה בסרט "ניסים מגן עדן" לצד ג'ניפר גארנר.
בשנת 2018 הופיעה בסרט "Skin" של הבמאי הישראלי גיא נתיב.
בשנת 2020 שיחקה בתפקיד ראשי בסדרת הטלוויזיה "הביתה לפני החשכה".
ב-21 ביוני 2021, פורסם כי רוג'רס לוהקה לתפקיד בסרט הקולנוע "בו מפחד".
קיילר מקנזי פטיס הוא שחקן אמריקאי.
ב-2015 הוא לוהק לתפקיד תיאו קארבר באופרת הסבון "ימי חיינו" של NBC, אותו גילם עד 2018. בשנת 2019 זכה בפרס אמי לתוכניות הטלוויזיה היומיות בקטגוריית השחקן הצעיר המצטיין בסדרת דרמה.
פטיס נולד בלגונה הילס, קליפורניה.
אמו פגי היא מעודדת לשעבר של ליגת הפוטבול הלאומית ואביו, גארי פטיס , הוא שחקן לשעבר בליגת הבייסבול.
יש לו 3 אחים: פייג', שיי ודנטה .
דנטה משחק פוטבול בקבוצה שיקגו ברס.
קיילר למד בבית הספר התיכון הקתולי ג'יי סרה עד שנת 2011, וסיים את לימודיו בסאדלבק קולג' בשנת 2013.
באוגוסט 2015 החל פטיס לגלם את דמותו הבוגרת של תיאו קארבר, בנם האוטיסט בתפקוד-גבוה של אייב ולקסי קארבר, באופרת הסבון "ימי חיינו", מהשחקן הקודם שגילם את הדמות, טרל רנסום ג'וניור .
הוא הופיע לראשונה בתפקיד ב-3 בנובמבר 2015. באוגוסט 2016 החל פטיס לגלם את קונור בסרט "MFA", שבוים על ידי נטליה לייטה ונכתב על ידי ליאה מקנדריק.
שנה פרס קטגוריהעבורתוצאה הערות 2019 פרס אמי בשעות היום שחקן צעיר מצטיין בסדרת דרמה ימי חיינו
קיילין בראון היא אתלטית אמריקאית, סגנית אלופה אולימפית (פריז 2024) ושיאנית עולם בריצת שליחים משולבת 4x400 מטר.
בראון נולדה בשארלוט שבקרוליינה הצפונית, ארצות הברית.
בשנת 2023 החלה ללמוד באוניברסיטת ארקנסו.
באליפות העולם עד גיל 20 שנערכה בקאלי שבקולומביה באוגוסט זכתה במדליית זהב בריצת שליחים משולבת 4x400 מטר, לאחר שרצה בשלב המוקדמות, בו קבעה עם חבריה לנבחרת ארצות הברית שיא אליפות חדש של 3:18.65 דקות, אשר נשבר פעם נוספת בגמר.
סגנית אלופה אולימפית ושיאנית עולם
באולימפיאדת פריז שנערכה באוגוסט זכתה במדליית כסף בריצת שליחים משולבת 4x400 מטר ביחד עם ורנון נורווד, ברייס דדמון ושמיר ליטל בתוצאה של 3:07.74 דקות, אחרי הולנד (3:07.43 דקות) ולפני הממלכה המאוחדת (3:08.01 דקות).
קייסה מרגרטה ברגקוויסט (בשוודית: Kajsa Margareta Bergqvist; נולדה ב-12 באוקטובר 1976) היא אתלטית שוודית, אלופת עולם, אלופת אירופה, בעלת מדליית ארד אולימפית ושיאנית העולם באולם הנוכחית (2017) בקפיצה לגובה (2.08 מטר).
ברגקוויסט נולדה בסולנטונה (מצפון לסטוקהולם) ועברה להתגורר במונקו.
שיאה האישי העומד על 2.06 מטר, נקבע בגרמניה בשנת 2003, הוא השיא השוודי.
ב-2004 נפצעה ולא השתתפה באולימפיאדת אתונה.
שנה אחר כך חזרה להשתתף באליפות העולם שנערכה בהלסינקי וזכתה במדליית זהב.
ב-5 בפברואר 2006, שברה ברגקוויסט את שיא העולם באולם בקפיצה לגובה, כשקפצה לגובה של 2.08 מטר.
מדליית זהב באליפות אירופה באולם ב-2000 שנערכה בגנט, בלגיה (2.00 מטר)
מדליית ארד באולימפיאדת סידני (2000) (1.99 מטר)
מדליית זהב באליפות העולם באולם ב-2001 שנערכה בליסבון, פורטוגל (2.00 מטר)
מדליית ארד באליפות העולם באתלטיקה ב-2001 אדמונטון, קנדה (1.97 מטר)
מדליית זהב באליפות אירופה באולם ב-2002 שנערכה בווינה, אוסטריה (1.95 מטר)
מדליית זהב באליפות אירופה ב-2002 שנערכה במינכן, גרמניה (1.98 מטר)
מדליית זהב באליפות העולם באולם ב-2003 שנערכה בברמינגהאם, בריטניה (2.01 מטר)
מדליית ארד באליפות העולם באתלטיקה ב-2003 שנערכה בפריז, צרפת (2.00 מטר)
מדליית זהב באליפות העולם באתלטיקה ב-2005 שנערכה בהלסינקי, פינלנד (2.02 מטר)
מדליית ארד באליפות אירופה באתלטיקה ב-2006 שנערכה בגטבורג, שוודיה (2.01 מטר)
בסילבסטר 2007 התחתנה ברגקוויסט עם שחקן ובמאי שוודי, מאנס הרנגרן.
הזוג הודיע על גרושיו בתחילת 2011. בדצמבר 2011 היא הודיעה לתקשורת שהיא נמצאת במערכת יחסים זוגית עם אישה, "כלסבית כמו שאני מרגישה היום, כהטרוסקסואלית כמו שהרגשתי כשהייתי יחד עם מאנס.
אבל כשאזדקן ואתבונן אחורה על החיים שלי, אולי יהיה אפשר לחשוב שאני ביסקסואלית."
קייס צ'ויס (K's Choice) היא להקת רוק מאנטוורפן, בלגיה.
את הלהקה מובילים האחים סאם בטנס (שירה וגיטרה) וחרט בטנס (גיטרה, קלידים ושירה), וחבריה הנוספים הם אריק גרוסמן (בס), יאן ון סיכם (גיטרה) וקואן ליקנס (תופים).
בתחילת שנות התשעים ניגנו האחים בטנס בלהקה החובבנית "The Basement Plugs", שם התגלה סאם (שאז עדיין היה ידוע כשרה) על ידי חברת תקליטים.
תחת השם "שרה בת'", שנשמע יותר אנגלי, ביצע סאם מספר שירים שהופיעו בפסקולים.
הוצע לו חוזה והוא הקים עם חרט להקה בשם "The Choice", ובשנת 1993 הם הקליטו את הדיסק הראשון שלהם, The Great Subconscious Club.
בשנת 1994 מנתה הלהקה חמישה חברים: סאם וחרט בטנס, יאן ון סיכם, קואן ליקנס ואריק ורהיידן.
החמישה הופיעו בגרמניה וארצות הברית וחיממו את הלהקה אינדיגו גירלז.
כשהגיעו לארצות הברית גילו שקיימת עוד להקה בשם The Choice וכדי להימנע מסיבוכים משפטיים שינו את שמם ל-K's Choice, אחרי שעברו על האלפבית האנגלי והחליטו שהאות K הכי מתאימה לפני המלה Choice.
בהתחלה הם סיפרו שהם בחרו להיקרא על שם הדמות יוזף ק.
בספר "המשפט" של קפקא, אך יותר מאוחר גילו שהבחירה הייתה שרירותית.
ב-1995 הקליטה הלהקה את הדיסק Paradise in Me.